# Асоциация на българите в Украйна

### от Уикипедия, свободната енциклопедия

Асоциацията на българските национално-културни дружества и организации в Украйна (Aсоциация на българите в Украйна - АБУ) е неправителствена организация на българските общности в Украйна - в Бесарабия, Таврия, Крим и другаде.

AБУ е създадена е през 1993 година и е продължeние на кратко просъществувалия Съюз на българите в СССР, учреден през 1991 година. Инициатори за създаването на Асоциацията са вестник „Роден край” в Одеса, интелектуалци, общественици и активисти на девет официално регистрирани български културни дружества в Украйна. Център на АБУ е гр. Одеса. До 1998 г. неин председател е Ф.П.Каражеков, а от 1999 г. - Антон Киссе, народен представител в украинския парламент, носител на орден „Мадарски конник” І степен, отличен и с почетния знак на Президента на България.

Съгласно първоначалния устав на Асоциацията в нея членуват само юридически лица, каквито са българските културно-просветни организации в Украйна, както и някои медии (в. „Роден край” в Одеса, в. „Родолюбие” в Арциз и др.) и училища (Болградската гимназия „Г. С. Раковски”). Сред най-активните основатели на АБУ са българските дружества в Таврия (Бердянск и в Приморск), Одеса, Крим, Измаил и други. Днес в АБУ членуват над 70 организации, а след промените в устава през 2004 година като членове се приемат и физически лица. През 1996 година АБУ получава от украинското правителство своя сграда в Одеса (Всеукраински център за българска култура, ремонтиран през 1998-1999 г. с помощта и на Правителството на България), а по-късно разполага и с центрове в Киев, Болград, Бердянск и Измаил.

Дейността на АБУ се развива предимно чрез участието на нейните колективни членове в различни инициативи и е насочена главно в областта на образователните и културни проблеми на българите в Украйна.

Членуващите в АБУ дружества са основен инициатор за изучаването на български език в училищата на българското малцинство в Украйна. След откриването/възстановяването през 1993 година на Болградската гимназия „Георги Сава Раковски”, Асоциацията изиграва значителна роля в усилията за увеличаване на мястото на българския език в това училище. От 1997 г. Болградската гимназия е член на Асоциацията.

Асоциацията издава свой вестник - "Украино-болгарское обозрение".

## [редактиране] Литература

- Всеукраинской болгарской ассоциации - 10 лет, Одесса 2003

Взето от „http://bg.wikipedia.org../../../%D0%B0/%D1%81/%D0%BE/%D0%90%D1%81%D0%BE%D1%86%D0%B8%D0%B0%D1%86%D0%B8%D1%8F_%D0%BD%D0%B0_%D0%B1%D1%8A%D0%BB%D0%B3%D0%B0%D1%80%D0%B8%D1%82%D0%B5_%D0%B2_%D0%A3%D0%BA%D1%80%D0%B0%D0%B9%D0%BD%D0%B0_8201.html“.

Категории: Украйна | Организации | Бесарабски българи

##### Views

- Статия
- Беседа
- Текуща версия

##### Търсене